
АГЂУЛ ЧІАЛ 


Ширин ругьу булах 3, 
ЮркГуран вун мурад з 
Ке батіар вун ціантук з 
Хьин гъургъае агьул чал 


Кљизил рагьун нур суман, 
Вун уларин зкв суман, 
Дардунин дарман суман 
Дуьньяди хье агьул чіал 


Рухай вун зурна суман 
Кканвей вун час баб суман 
Бабас учин кІиркі суман 
Хье ватандин агъул чал 


Чирагь-чай вей багьларис, 
Кьува иціай дарарис 
Дифар вея дерейис 

Бищи халкьдин агъул чал 


Вун гулушин зун кіесе, 
Чин ппара бахсуз хьасе 
Агъуларин девлет 3 

Ме батїар хье агъул чТал 


АГЂУЛАРИН БУЛАХАР 


Фи ухьтан з булахар, 
Ширин э ругьу хьеттар 
Гъургъай а музи чЇалар, 
Ругьу хьеттин булахар 


Гъази чири а тукар, 
Агучинра юркі аціай 
Заварилас вей дифар 
Джигьил джан сарин акьай 


Шавурди кучи ягьуй 
КІвалвей ви ругьу хьед 
Ге вахттуни час ккандуй 
Ви булахин ругьу хьед 


Агьуларин Чирагь-чай 
Ккасппи гьуьлис вея 
Агьуларин Чирагь-чай 
Гьар тукунис нур ицІай 


Булахарин тІйнкІари 
Агьуларин Чирагь-чай 
А че ухьтан сувари 
Мертте хьеттин булахар 


ЗЕ ВАТАНДИН АГЉУЛАР 


Зе ватандин агьулар, 
Зун упаси квес чіалар 
Варибурис ширинттар, 
ЮркГуралас деветтар 


Я, агьулар, агьулар, 
Бищи халкьдин инсанар 
Ругъу хьеттар ухаттар, 
Гьава сува аеттар 


Сагъ акьурай агьулар, 
Зурбасуман аеттар 
Мертти курар акьаттар, 
Инсан суман руцаттар 


Зе ватандин агьулар, 
Мидахіан зас канеттар 
Фи упушра хьин чалар 
Хьес хьин салам ицаттар 


Я, инсанар-агьулар, 
Са районди аєттар, 
Са чІалалди гьургьаттар, 
Са Іадатар хьаеттар 


Зе ватандин агьулар, 
Сад садилди вереттар 
Чиппин намус ухІаттар 
Зурбасуман аеттар 

Инсанар суман тГушаттар 
Зас иджевел акьаттар 

Зе ватандин агьулар, 
Мидахіан зас канеттар 


АГЂУЛАРИН ИНСАНАР 


Арсуран хІур кум суман 
АлацТуна ибхьери 
Кули Їадиял суман 
Фацуна хГур дифари. 


Агьуларин че сувар 
Гьар тукари ацТуна 
Угьайи джагвар ибхьер 
Че суварис цулана. 


Агьуларин Чирагъ-чай 
Вун халкьарис къизил э 
Агьуларин Чарагъ-чай 
Варибурис дарман 3. 


Мугьу дере ватандин 
Гьамиша майдан хьурай 
Че инсанар Агьулди 
Шатти сагьди адирай 


Агьулар чин чГукь ая, 
Зурбабур ппара хьая 
Гьар усари чин ая, 
Зурбавелдин ттур ая. 


Зе ватан з уч Агьул, 
Арсуран рухар аеф. 
Зе ватан з уч Агьул, 
Зурба инсанар аеф. 


Че инсанар агьулар 
Нанди ичра чаб ая 
Куьн упай идже чІалар 
Зурбавелдин ттур аа. 


ЧЕ АГЪУЛАРИС 


Марфар хьурай хьидана 
Емишар хьас цулана 
Турдин джагвар ибхьерил 
Рази хьасе хьин вари 


Агьул район бищиф э, 
Амма уч зас ширин з 

Че зурба агьуларис — 
Чугь сагьул зе дусттарис 


Агъул чал зе булах з, 
Агьул район ватан з 
Зе райондин инсанар 
Фидахіан зас кканеф э. 


Идже усар, ппара а, 
Инсанар чаб ппараа 
Агьул чІал гьургьа инсан 
Фидахіан зас ширин з 


Ширин гьургьай ду чІалар — 
Мертти ругьу булахар 

Зе ватандин агьулар — 

Зурба игит инсанар. 


СУВАРИС 


Арсуран ранг фацуна 
Суварис дифар вел 
Зе уларис агуна, 
ЮркІуралас вейдава 


Гьава сувар Агъул а, 
Дифари чаб ашуна 
Зун дагьаран кІукІал а 
Заварин хед фацуна 


Кљизилдин нур адина 
Ме хье гьава суварис 
Кканиттихђас руцуна 
Агундава уларис 


ЦІакІйнар ппара вея 
Агьул сува цулана 
Заварис кумар вея 
Аш хГуягин, Мадина. 


РУШАРИС 


БатІар рушар бабарин 
Зурба курар акьибай 
Хьасе хье юрківар сакин 
Бабан чТалар фацибай 


Зун упасе квес чіалар 
ЮркГуралас деветтар 
Зун ликІенасе кГиджар 
Ме дуьньяди ширинттар 


Руш хулан вун баракат 
Ке батІарди агурай 
Кардис акьай хІаракат 
Гьамишанди вун хьурай 


Ме хье гьава суварис 
Тукарин ранг адирай 
Ме хье мурад сусарис 
Бахттлу ягьар агурай 


Агьул ппара рушар а, 
Тукуласра батІарттар 
Гьар са хГури рушар а, 
Агушин юркі аціаттар 


Зурба суман аєттар 

Зе ватандин инсанар 
Гьава суварин тукар 
Квес ухшари че рушар. 

РУШ 


Баба хьае батІар руш, 
Тук суман хьучар хьуни. 
Адина геда Урудж, 
Учихьай руш файшуни. 


Батіар шибер дардари, 
Бабан джагвар чїарари. 
Тукун Гумурал алди, 
Хулаас уч верифи. 


Джигьил вел дахьурай пуч. 
Бахттлу хьурай батіар руш. 
Мэ дуьньяди а дардар, 
Джагвар вей бабан чТарар. 


ФАТІЙМАТ 


Фи батіар вун руш даван, 
ХІаеф з вас хьас чіалан 
Зе джандис дарман суман 
Вун дуьньяди,Фатіймат 


Зурба суман руцая, 
Ме дуьньяди вун аа. 
Фи ухьтанди агвая, 
Варибурис,Фатіиймат. 


Вун суманф уч хьасттава, 
Руцушра джикесттава. 
Валас батіарф адава 

Ме дуьньяди,ФатЇимат. 


Хула ае баракат, 

Кардис з вун хїаракат. 
Вакес ппара муфаїат 
Ширин джандис,Фатјимат. 


Тук з гьан,ціантук з гьан 
Вун дала адава гьан, 

Вун Аллагьди еф з гьан 
Фи гуьрчег вун,Фатимат 


Ме рагьун вун нур суман, 
Дагьларин джейран суман 
Суварин булах суман 
Дуьньяди а, Фатіймат 

ЧІалар э ви зас ширин 
Вас дахьурай зе улин 
Руш з вун варха хІурин 
Ле батіар вун, Фатіймат 


СА ВУН ДАЛА 


Са вун дала хђундава, 
Зи юркі ац[уф дуьньяди. 
Шадвел зун вас йиндава, 
Ппара э зун пашманди. 


Вун далара ккандава, 
Ширин ч]алар дупушра. 
Вун далара адава. 
Джайнат суман юркГура. 


Вун андаваш кіесе зун, 
Хьед суман зун гулас э. 
Упуфттава кканеф зун, 
Зи джандин вун хиял э. 


Дуьньяди ае девлет, 
Зи уларис вун эхин. 
Гьарттис ккане баракат, 
Ми дуьньяди вун э хин. 


Зас дахьурай уч джайнат, 
Дуьньяди вун андаваш. 
Зас агвасэ Іаламат, 
Ширин ви сес андаваш. 


БИЦІЙ БАХТТ 


Рагьун нур суман адеф, 
Дадра бабра шад акьуф. 
Зе дадан вун ттур алеф, 
Мучте хал Ізкуь акьуф. 


Бахттлу хьурай че геда. 
Акьй вун упуф дада. 
Бабас ппара вун кканеф. 
Че э вакра муш кееф. 


Дагвай агу нур 3 вун, 
Биціи батіар тук э вун. 
Дадра бабра шад акьуф, 
Багуттар рази акьуф. 


Биціи бахтт хула ая, 
Гушуйра уч Іашая. 
Ягьари инчіар акьай, 
Вари вун рази акьай. 


»- ее 


БАТІАР РУШАРИС 


Фи батіар вун руш даван, 
Агуттарис ккан вериф, 
Хасиятин вун яман, 
Лидахіан вун мез кейиф. 


БатІарвелар йина вас, 
Лидис гафра адава 

Фес акьуни хал далгьас 
Кьулкьул мез идже дава 


Агуттарис идже руш, 
ЧІирхеф упас хьасттава 
Мари улар ае руш 
Дуьньядил бахтт хьундава 


БатІар рушарис дардар 
Гумурдира дахьурай, 
Дуьньядин, чІйрхивелар 
Гьамишанди гулурай 


АГЂУЛАРИН ЦТАКТИНАР 


ЦІакІйнар ппара вея, 
Гьар са хГури цулана. 
Заварис кумар вел 

Аш хГуягин, Мадина. 


Батіар сус зас дагушин, 

Фиштти хьасе ціакТинар. 
Ккане руш зас дахьушин, 
Фиштти хьасе цІакІйнар. 


Лихъун акьай джил зурзай, 
Че хГури щак!ин вея. 
Магіни акьай зав рухай, 
Инсанар мухітал вея. 


Агъул хГури цІакІйнар, 
Ппара вея цулана. 
Тукар суман а рушар, 
Зе юркГурас дивуна. 


Хунчабур удигь хьурай, 
Шадвел хьйн ппара акьас. 
Магіни акьай руш хьурай, 
Пашман юрківар шад акьас. 


БИЦИ ГЕДА 


Хље хула айи биціи геда 
ЮркГуран хье мурад з. 
Хље хула айи биціи геда 
Дадан бабан девлет 3. 


Хље хула айи бищи геда 
ГьалидахіІан хьес кканвей 
Учи акьушин упуф дада, 
Фидахіан хьин рази вей 


Бищи гедабури даваттар 
Са усара дакьурай 

Чиппин дада баба агъаттар 
Гьамишанди акђураи. 


Хье хула айи бицій геда 
Дадас бабас куьмек 3. 
Вун акьи упуф дада 
Бабра вал рази хьасе 


Зегьмет дадан, бабан ппара 3 
Биціи геда ахІмакь 3. 

Учра дад суман хьасе 

Хье зегьмет кьадри хьасе. 


СА БАБ 


Фиштти инсан вун хьушра, 
Фидахіан вун руцушра, 
Баб далара адава, 
ЦІантукилас батІарфра 


Мертти ругьу булахин, 
Арсуран нур суварин, 
Экв э вун зе уларин, 

Захь хьае вун баб ширин. 


Варха рекьус зун веси, 
Захьас Іэшаф вун хьасе 
Гушуй ахун адавай 

Вахь гьузуна баб хьасе 


Баб э гьан дарман э гьан 
Дуьньядилас весигьан 
Валас батІарф уч инсан 
Ме дуьньяди хьасе гьан 


Ме дуьньяди вун з гьан, 
Са минути зас агуф 
Агуна гулунигьан 

Са иджевелра дахьуф 


Ме дуьньяди вун з гьан, 
Юркіуралас зе девеф 
Вун зас агуф змкі з гьан 
Са минути зас агуф. 

БАБАН ХИЛАР 


Фи упушра дуьньяди, 
Вун суманф уч хьасттава. 
Хье бабарин хиларис, 
РахІетвел агундава. 


Агьуларин дишегьли, 
Валас батІарф адава 
Ме гьава хье сувари 
Вун дакьу кар андава 


Хиларис зегьмат ппара 
Бабарин хье агуна 

Ме дуьньяди вун сара 
Фикьушра джикіесттава 


Фи батіарф з агьул руш 
Хилиас кьизил вереф 

Чугь сагьул вас, агьул руш 
Зе ватанди вун аеф 


Бабан хилари зегьмат 
Вахђас ппара дивуна 
Хула хьасе баракат 

Бабан чІалар фацуна. 

БАБ СУМАН ШЕИ АДАВА 


Баб суман уч адава, 
Валас батІарф хьасттава 
Ми дуьнья зас йиндава, 
Ккане баб зи андава. 


ХГурис вей зун дахиди, 
Баб уларин зкв иди. 
Экьу рагьун нур суман, 
Ми дуьньяди баб иди. 


Зи ккане баб андава, 
Уч уларигь гьандава. 


Ми дуьнья зас йиндава, 
Ккане баб зи андава. 


»- Рејв н 

БАБ АНДАВАШ ДУЬНЬЯДИ 


Фидахіан упаси чІалар, 
Вун дуьньяди андава. 
Уларилас вей нигьвар, 
Баб захь сара хьандава. 


ГТулин ягьуй вун кїини, 
Баб захь сара хьандава. 
Джигьил Гумур пуч хьуни 
Баб сара джикесттава. 


Джигьил дада ціайи баб 
Ачахаси хулади. 

Зи юркІура айи дард 
Гьинас упаси гедади. 


Етим йисар зи хьуни, 
Кканни бабра хьандавай. 
Дадас хьира джикІйни 
Шатти ая аруцай 


Гьинас йирхІаси улар, 
Вун дуьньяди адавай. 
Мидехіан батіар чалар 
Упасигьан баб дагвай. 


ХТураригЇ зун гІархьуни, 
Баб захь сара хьандава. 
Джигьил Іумур гулуни 
Бабан куьмек андава. 

Дахи бабра иджеф 3, 
Амма уч зи баб дава. 
Учин ттура Гюзель 3, 
Амма зун сакин дава. 


Джигьил ХБир дада хъая, 
Гидил учра рази 3. 

Зи чарар джагвар вея, 
Баб хљандаваф етим 3. 

ЯГБАР, ИСАР ЗИ ВЕЛ 


Ягьар, исар ухьуьни, 
Амма юркі сакин дава. 
Ппара дардар зас хьуни, 
Ккани бабра андава 


ЭмкІерикес вун агвай, 
Уларилас нигъвар вея. 
Дуьньяди вун адавай, 
Ягъар, исар зи вея. 


Хьучархьуни хьир акьас, 
Хурубра зи хьундава. 
Кканигьан квес зун агвас, 
Гумурдил зун шад дава. 


Фес кГифигьан ккани баб, 
Сара зи бахтт андава. 

Фи упушра идже дад, 
Баб суман уч шей дава. 


Джигьилд амид хьи бабар 
Тумурдира дакГирай. 
Куьн упай идже чІалар 
Баб хъадаваф дахьурай. 

ХЬЕ БАБАРИС 


Ли шатти айи ягьар 
Хаб сара адаси гьан 
Вун упунайи чІалар 
ЮркІуралас веси гьан 


Фидахіан зун зшаси, 
Баб сара джикіеси гьан 
Фидахіан зун руцаси 
Вун сара агваси гьан 


Фишти агьал руцЇаси 
Ви куьмекра адавай 
Гьинас баб зун упаси, 
Вун дуьньядил адавай. 


Пашман хьаси джигьилар 
Баб ухьушин никварис 
Кьун упай иджи чІалар 
Гьамишанди бабарис 


Эй суварин батіар тук 
УькГуфай рукъасе гьан 
Ире кІйл але ціантук 
Мудури уьтеси гьан. 


Эй сувар, гьава сувар 
Гьар тукари ацТуна 
Ругьу хьеттин булахар 
Гурдана гуласе гьан. 

ЮРКІУРАЛАС ВЕЙДАВА 


ЮркІуралас веидава, 
Баб захь сара хљандава. 
Фи чалар зун упушра, 
Вун уларигь гьандава. 


Ме дуъньяди хьин хелар, 
Мупабаи шаку чІалар. 
Зурба суман руцушра, 
Гьинас ерхІеси улар. 


ЮркІуралас веидава, 
Баб сара джикіесттава. 


Дад ппара иджеф ичра, 
Баб суман уч хьасттава. 


»--ДЕ++-<- 

ПАЙ ДАЕ ЕТИМ 


Марфар угьай хГурари 
Етиман джан угада 
Юркі ацуна дардари 
Дуьньяди зун руціада 


Зарфелиас хьед суман 
Пилли вей хулас, етим 
Фурсар кейй хан суман 
Кљунши руціай ви, етим 


Пашман вел джигьйлар 
Адава хин цІакІйнар 
Акас кканди лихъунар 
Гъузуна батјар рушар 


Фиштти хьаси дуьньяди 
Баб хьандава етим руш 
Валас чІйрхе рушари 

Фурсар акьай, етим руш 


Кумак акьаф хьасттава 
КТилихь садра хьасттава 
Касиб кканеф адава 
Касибвел лазим дава 


Дуьнья даеф вун,етим, 
Дадра бабра хьандаваф 
Ппара пул хђаеф, етим, 
Вун хГисабикк ккедаваф. 

ВУН АГЬАЙ 


Вун агђаи муха ппара, 
Чахири бахтт адава. 
Вун акьй зас са чара, 
Ми дуьнья зас йиндава. 


Касиб геда зун хьуни - 
Дуьньяди вун кканхьуни. 

Зи биціи ватан Агъул, 
Хьурай джан вас чугь сагьул. 


ФидахІан иджеф ичра, 
Дуьньяди бахтт хьундава 
Фидахіан зун упушра 
Ми дуьнья са шейь дава. 


Инсанар ппара ая, 

Сад садис чаб даккантар. 
Іашукьар ппара ая, 
ДахІай магіни акьаттар. 


Вун агьай муха ппара, 
Чахири бахтт адава. 
Вун акьй зас са чара, 
Ми дуьнья зас йиндава. 


Іашукь - че шинюкк дава, 
Дуьнья уч зас йиндава. 
Духун фикьа зун сара, 
Гљинакра муш кендава. 


28 


Вун агђаи зун етим 3, 

Гьами азман дуьньяди. 
Вун дагуш зун бахсуз э 
Гьами батіар дуьньяди. 


Пашман ягьар ппара хьун, 
ЮркГура хиял а зи. 

Идже Гумур зи гулун, 

Вун дала андава зи. 


Вун агьай муха ппара, 
Чахири бахтт адава. 
Вун акьи зас са чара 
Ми дуьнья са шей дава. 


Вун агьай зун Іаеф з, 
Иджеттар чаб андава. 
Вун далара хђандава, 
Вун дагуш зун етим 3. 


Захђас идже дусттар 
Четин ягьуй гулуни. 
Зас агъай ширин Ч[алар, 
Пиянискка акьуни. 


Закес хьундава инсан 
Чахирикес дустт хьуни. 
Хьундавахин зас дарман, 
Джигьил Тумур ппуч хьуни. 

МЕ ЗЕГЬРЕМАН ТАРАКЂИ 


Дустт дава вун душман 3, 
Варибури ухашра 

Дарман дава агъу 3, 
Фидахјан хьин упушра 


Джагвар шуша , Іаракьй 
Фи батіарди уч агвай 
Ппара хьуна Іаракьй, 
Инсанар делу акьай 


Багьа хьуна уч душман, 
Касибан хал кеттихьай 
Фидахіан зурба инсан, 
Юхсуз вея вун ухай. 


Шулугьар ппара хьуна, 
Вун кІйлис бала хьуна 
Гљуши агьай Іаракьй, 
Инсан ухай гьерхуна 


Аллагьдис душман хђуна, 
Ухаттар бала хьуна 

Ме Јаркьи зун ухай, 

Зун бурджари кешуна 


Ухаттар ппара хьуна, 
Инсан вея вакк суман 
Дуьньяра уч чир хьуна, 
Іаракьй ая неців суман 

Хьирахъай зун кђал акьай, 
Зас дуьнья мучји вея 
Дусттарихђаи зун ухай, 

Зи Іумур барбаті вея 


Фес ухафе зегьреман, 
Хизанар пашман акьай 
Давахин ги хьес дарман, 
Инсанар маймун акьай 

ДВОИКА 


Зас хьуни накь двойка 
Ппара азман рудж хъаеф. 
Зе дусттурас патеркка 
Иджи батІар инч! фаеф. 


Адини зун чи хулас, 
Начди ракк зун дахђуне. 
Хљундава бабас упас, 
Гучіай гучіай гьузуне. 


Идже ихин дусттурас 
Гьукай хулас адеттис. 
Учин пятеркка бабас 
Ге зурбади фадеттис. 


Хабра хьасе кђал макђал 
Накьра суман чи хула 
Шатте ая дустт Камал, 
Фадаркай ширин пилав. 


Джегьлем хьурай двойка, 
Мидахіан зун душман акьуф. 
Джан даван уч пятеркка 
Хизанар рази акьуф. 

ЗЕ ДУСТТ 


Зе дустт агьа уч Джапфар 
Гьамишанди ІутІаф э 
Хурафттава уч дарсар, 
ТутТас пара кканеф з 


Зе дусттурас ДжагІфарас 
Гьархьас ппара кканеф э 
Зе дусттурас ДжагІфарас 
Ттолсттачокра агьаф з 


Зе дустт агьа уч Джапфар 
Тулагьасра гучіаф з 

Кееф з ахІа гафар, 

Ізшай хулас вериф з 


Бабас куьмек уч дакьай, 
Куьчабури аеф з 

Дада упуттар дакьай 
Гьамишанди Ізшаф з 


Джагіфар суман куьн махьа, 
Куьчабури армуцан 

ЧІирхе курар куьн макьа, 
Хьасе куьн ппара пашман 


Са мектаби чин ая 
Магілимари дарс иціай 
Вари дарсар хурая, 
Дадар бабар шад акьай 

ЗЕ ЧАЛАР ДУСТТАРИС 


Зун зе чіалар упасе 
ЮркІуралас деветтар 
Мус хьунара ківал хьасе, 


Дусттарис зун упутар 


Макьанай ширин чІалар 
Зун дуьньяди дакканшин 
Махьанай куьн, зас дусттар, 
Четин ягьуй гулушин 


Дусттар дава инсанар, 
ЧІирхе фикир хьаеттар 
Зун упунае чіалар 
Кканхђугана гулаттар 


Бахттлу хьурай зе дусттар 
Гьамишан захь хђаеттар 
Гебур залде адасе 
Дусттар герек хьасе 


Фидахіан хьин упушра, 

Дустт хьадавай дахьурай 
Дусттарик муш кехьурай 
Хьехьас чаб камдакьурай 


Циппе дусттар захь хьушин, 
ЮркГурас рахіат з зе 
Дусттар захьас гулушин 
Зуна кГиб талаб з зе. 

ДУСТТАРИС 


За хьае цІйппе дусттар 
Гьамиша бахттлу хьурай. 
Чиппе хьае душманар, 
Агун гулун ушурай. 


За хьае цІйппе дусттар 
Гьамиша идже хьурай. 
Гебури агъа чТалар 

Зи джандис дарман хьурай. 


За хьае Циппе дусттар, 
Уьмурдин ерхи хьурай. 
Чиппе хъае хизанар 
Гьамиша рази хьурай. 


За хьас цІиппе дусттар 
Захъас чаб кам дакьурай. 
Чиппе аркьае курар 
Хаер кеетар хьурай. 

ДУСТТ АНДАВАЙ 


Бабас ккани геда и вун, 

Ви ціакІинар час дагуф 
БатІар дуьнья фатихьун вун, 
Экуь хал мучЇи акьуф 


Вун юркІурал андава, дустт, 
Ми дуьнья вас андава 

Вун ккани руш хье хїури, дустт, 
Чикадмид уч андава 


Джигьил бабан Гумур пашман 
Вун акьунихин зи, дустт, 
ДжикГиндава ли вас дарман, 
Дуьнья вун фаттихьу дустт 


Макьа сара лиштти Аллагь, 
Бабахъас геда гулас 

Джигьил бабан Тумур, Аллагь, 
Дардар гьамари угас. 

ДУСТТ АНДАВАЙ ДУБНЬЯДИ 


Дуьньяди дустт андава, 
Сара чІалар хьасттава. 
Дуьньяди джикіеси гьан 
Вун суман ккане инсан. 


Вун андавай Іашай зун, 
Змкіерикес агвай вун. 
Шатте хьуни дустт вахттар 
Юркіура а ви чІалар. 


Ун хьуна адина зун, 
Агундава улис вун. 
ГТулин ягьуй гулуна, 
Ае зун Іаджиз хьуна. 


Джикіесттава сара вун, 
Етим хьуна ая зун. 
Фиштти веси зун хІурис, 
Дустт дагвай зе уларис. 


Уларилас неців вея, 
ЮркГурас даккан вея. 

Вун суман дустт хьасттава, 
ЮркГурас дустт андава. 


Гумур веси андавай, 

Дардар гъамар зун акьай. 
Гьамиша зас дустт кЇвалвей, 
Са бицЇи зун сакин вей. 


Э/ 


ГУНИН ДУСТТ ДАХЬУРАЙ 


Гунидин дустт дахьурай 
Ге дустт дава душман 3. 
ЮркІуран вах» дустт хьурай 
Итталис ви хьас дарман 


Дуьньяди идже инсан 
Агушин хье юркі аціай 
Нандира Іае инсан 

Хье уларис дагурай 


Зун упасе ме чІалар 
ЮркІуралас деветтар 
Ме дуьньяди инсанар 
Идже хьуна кканеттар 


Іамал макьа дусттарис 
ЧІирхетикес дустт макьа, 
Ва хъае ккане бабас 
ЧІирхіІе гафар вун магъа 


Дустт агьай вун маруца 
Иджевелра кедавай 

Зун хьадавай армуца 

Зе уларис вун дагвай. 

Я, ИНСАН! 


Я, инсан, вун инсан 3 
Дуьньяди аеф. 
Баб хьадаваф етим 3, 
Сатти вун аеф. 


Пулар ппара гунті ,макьа 
Идже агьай вун. 

ЧІирхе курар вун макьа 
Шад хьасттава вун. 


Зурба дадан вун геда, 
Юхсуз вун махьа. 
Упу чІалар вас дада, 
Гулас вун макьа. 


Душманар ппара хьуна. 
ХТурилас гулуф. 
Дусттар ппара ви хьуна, 
Пиянискка хьуф. 


Пибит багьана хьуна 
ХГурилас ушуф 

Ухуб ппара кканхьуна 
Вун бахсуз акьуф 


Я инсан, вун инсан 3 
Дуьньяди аеф 
Тамахі учин ппара э 
Фи э вун хареф. 


39 


ИНСАНАРИС 


Ме дуьньяди, вун инсан, 
Юхсуз, бахсуз дахьурай 
Хьасе вун ппара пашман 
Намус гулуф дахьурай 


Нанди ичра, вун инсан, 
Зурба суман агурай 
Хьасттава ли вас дарман, 
ЧІирхіе инсан дахьурай 


Намус гулуф уч инсан 
Дуьньядира дахьурай 
Бабас хьу аман-заман 
Вун ппара бахттлу хьурай 


Четин ягьар адасе, 
Шатти исара весе, 
Фиштти ичра хьин хьасе, 
БатІарфра Іусе хьасе 


Гьамишанди, вун инсан, 
Рагьу суман нур ирай 
Хаб ликіесе зун ктиджар 
Бала хьасе вас азманф 


Ппара, ппара ширинттар 
Хаб упасе зун чІалар 

Дуьньяди ке батІарттар... 
Баб фаттихьуф дахьурай 

ЗУРБАБУРИС 


Иджеф агьай вас хГури, 
Инсан суман вун ая 
Вал рази з чин вари, 
Зурба суман руцая 


Зурбабур ппара хьурай, 
Агьул район ацГурай 
Дадар бабар шад акьай, 
Гьамиша бахттлу хьурай 


Вун ГухГу дадас бабас, 
Учис чугь сагьул хьурай 
Зурба геда вун, Ильяс, 
Вун Аллагьди ГухГурай 


Дарсар идже вун хурай, 
Зурба упун ттур ая 
Хула кумакар аркьай, 
Баб ппара рази вея 


ХІурмат акьай ахІеттис, 
Кумак акьай Іусеттис 
Идже дустт вун биціетис, 
Салам иціай адеттис 


Зурбабур ппара хьурай, 
Агьул район ацГурай 

Дадар бабар шад акьай, 
Куьн Аллагьди ІухІурай. 

ЦУЛ 


Кљизилдин нур адина 
Даран ціабус цулана 
Джил фацуна вей дифар 
Гьер вахттуни цулана 


Кулак тіушай цулана, 
Марфар угьай цулана 
Булди ая емишар 

Гьер вахттуни цулана 


Малар хІуппар кук хьуна 
Гљузуна хье цулана 

Фи кканчра джик!ея хьин 
Гьер вахттуни цулана 


Тумар узас вахтт хБуни, 
Пулин ягьар гулуни 
Мектабис хьин веяхин 
Гьер вахттуни цулана. 


42 


ЦУЛАНА 


Марфар угђаи, джил кьешай 
Ягьар вел цулана 

Тагјди хьуна Чирагь-чай, 
Сурат кІари акьуна 


Гьава сувар Агьул а, 
Дифари чаб ашуна 
Зун дагьаран кІйлил а, 
Заварин хед фацуна 


Кљизилдин нур адина 
Ме хье гьава суварис 
Кканиттихъас руцуна 
Агундава уларис 


ЦІакІйнар ппара вея 
Агъул хГури цулана 
Заварис кумар вея 
Аш хГуягин, Мадина 


Цулин ягьар Агљулди 
ЦІакІйнар фай адирай 
Рушар хъая хьехъ булди 
ЦіІакГинар хьас цулана 

ТУРД 


Вас упасе зун чалар 
Бицїи-бицїи ширинттар 
Турдин вей микїил ягьар 
ФидахІан чаб Циппеттар 


Джилар ая рукь суман, 
Меркквар ая гђан суман 
Джагвар адиял суман, 
Джил фацай пачіагь суман 


Рази з вал шиникквар, 
Ппара аркьай даваттар 
Акьай ибхьерин туппар, 
Чиппин гьаекай ягьар 


Маларис вун рахјат 3, 
Инсанар вал рази э 
Вун адаваш дуьньяди 
Фидахіан чин Іаджиз з. 

ХЬУРАЙ САРА 


Биціи бахтт хула хьурай, 
Пашман юркІар шад акьай 
ХГуни хье сала хьурай, 
Биціиттарис некк иціай 


КІиркІар зурбабур хьурай, 
Гусе дад рази акьай, 

Идже рушар хьехь хьурай 
Тукар суман хьес агвай 


Агьулар бахттлу хьурай 
Биціи район вартт акьай 
Сад садис салам иціай 

Шатти Іумур хье хьурай 


Ме дуьнья сакин хьурай, 
Ижевелар хьес агвай 
ЧТирхе инсан уч кІйрай 
Ге уларис дагурай 


Хьурай сара дуьньяди, 
Фишра дагвай Їаджизди 
Ме ерхе хье Іумурди 
Гьамишанди хьин дуьзди 


45 


ФИШТТИ ХБУНА ДУБНЬЯДИ 


Ме дуьнья хьес инаф з 
Инсанар суман руцас 
Вун дуьньядис адеф з 
Дадра бабра шад акьас 


Бабан зегьмат ппара з, 
Васра зегьмат агвай з 
Вун дуьньядин инсан 3, 
Валди ягьар адас з 


Дуьньяди дардар ппара 
Хьес дагјвубур агуна 

Хьасттавахин хьес чара, 
Хье курар хьин дакьуна 


Ме дуьньяди кар дава, 
Инсанар чаб чІирхьуна 
Агьаттар акьай дава, 
Модни шейар кканхьуна 


ЧІирхеф иджеф хьес агвай 
Ягьар исар хье вея, 
Ттурецкки шейар гьушай 
Инсанар делу вея. 

ЧІЙРХЕ ГЕДА ДАХЬУРАЙ 


ЧТирхе геда дахьурай, 
Дуьньядис уч дайирай 
Уларисра дагурай, 

Бабахьра уч дахьурай 


Идже батІар руш хьурай 
Рагьу суман нур иціай 
Идже курар акьурай, 
Дадра бабра шад акьай 


ЧТирхе геда дахьурай, 
Бабан юркі пашман акьай 
Уларис уч дагурай, 

Зурба дад уджуз акьай 


Идже батІар руш хьурай 
Хула кумакар акьай 
Нанди ачра щад акьай, 
Учин намус уьхурай 


ЧТирхе геда дахьурай, 
Учи уч бахсуз акьай 
ХГуринттар, делу акьай, 
Дуьньядил уч дахьурай 


Идже батіар руш хьурай 
Дадан ттур багьа акьай 
Уч Аллагьди ухІурай; 
Учис баркала агьай 

ЧТирхе геда дахьурай, 
Инсанар бизар акьай 
Бабан Гуьмур пуч акьай 
Дуьньядил уч дахьурай 


ЖЕ 


еј -Н-«- 

МЕ ДУЬНЬЯ 


Ме дуьнья дуьнья дава, 
Ме дуьнья са шей дава 
Ме дуьньдин дардари 

Мил гьава зи хьундава 


Ппересттройкка вун агьай, 
Ппара инчіар вун акьай, 
Барбаті акьуни дуьнья 
Вари шейар багьа вей 


Машинар ппара хьуна, 
Ариш вариш вартт хьуна 
Касиб инсан Іаджизди 
Іашай рухай гьузуна 


Ме дуьнья дуьнья дава, 
Гьинасра вун ккандава 
Пул хьадава уч инсан 
Агунара ккандава 


Касиб геда зун хьуни, 
Хъайи дусттар гулуни 
Пулар ппара хьудахІан 
Инсанар кьудур хьуни 


Инсанвел дагулурай 
Шатти ягьар адирай 

ЧТир дахьурай хье хІукмат 
Инсанар бахттлу хьурай 

ДУЬНЬЯДИН ДАРДАР 


Кули заварин хедар 
Улар ирхеи куьная 
Джанди кейи хиялар 
Агун гулун вейдава 


Гьази чїтри а тукар 
Гьар рангари ацГуттар 
Уларилас вея нигьвар 
Зи джан угас ккейиттар 


Фиштти хьаси дуьньяди, 
Куьн зас упай чІалар 

Шад хьаси юрк! душмандин 
Хъандавашин захъ дусттар 


Зурба дадан уч геда 
Душмандин хула махьа 
Иджи гафар упушра 
КІейитикес дустт макьа 


Юркіура хиял а зи, 
Пашман ягьар ппара хьун 
Дадра бабра кІйни зи 
Закес иджевел дагун. 

ДУХТТУРАРИС РАИОНДИН 


Зурбавелдин ттур ал 
Идже батјар инсандин 
Мертти курар акьая 
Духттурари раиондин 


Варибурис багьа 3, 
Инсанар чаб рази э 
Ви хилар час дарман э, 
Учин ттура Закир э 


Зурбавелдин ттур ая 
Учин ттура Раджаб э 


Духтурар ппара ая, 
Гебурил чин рази э 


Ттераппевтт з Фатіймат 
Инсанар вун сагь акьай, 
Вас агъай чин ФатГимат 
Гьамиша бахттлу хьурай 


Силибарин духттур 2- 
ХІабибулагь че дустт з 
Гусеттар вал рази з, 
Учра зурба инсан з 


Зурбавелдин ттур ая 
Вира духттур Саният, 
Валди хумбар чаб вея - 
Агьуларин баракат. 

Гуси вея ХГуриччай, 
Дардар-гьамар вун акьай. 
Иттаттар ппара агвай, 

А вун вари сагь акьай. 


Агьуларин духттурар 
Гьамиша бахттлу хьурай 


Чиппи аркьае курар, 
Гьамиша идже хьурай. 


зерен 

ИНСАНАР ИДЖЕ ХЬУРАЙ 


Фес хьуфи вун дуьньядил 
Дардар ппара хьас ккейиф 
Фес хьуфи вун дуьньядил 
Джигьил дамид пуч вериф 


Фес хьуфи вун дуьньядил 
Варибурис ккан вериф 
Фес хьуфи вун дуьньядил 
Варибурис дард хьариф 


Фес хьуфи вун дуьньядил 
Юрківар вун чи шад акьай 
Фес хьуфи вун дуьньядил 
Бабан Іумур пуч акьай 


Фес хьуфи вун дуьньядил 
ЭмкІерикес вун агвай 

Фес хьуфи вун дуьньядил 
Зи юркі вун пашман акьай. 


ЭЭ 


ДЖАН УГАЯ ДАРДАРИ 


Джан угая дардари 
Алчагьар ппара хьуна 
Ме гьава хье усари 
Алчагьар кьудур хьуна 


Ме дуьньяди алчагьар 
Фидахіан салхуш хьуна 
Гебури агьа чТалар 
Вари зас кьулкьул хьуна 


Даш-баш иціай алчагьар 
Кљулугђарин вартт вел 
Аркьай ширин чалар 
Чиппин курар дуьз вея 


Мертти инсан дуьньяди 
ФидахІан бахсуз хьуна 
Ме хье гьава сувари 
Алчагьар алтар хьуна 


Дуьнья хъикай чаб даціай 
ФидахІан чаб бул хьуна 
Зун суманттар адавай 


Вари курар фацуна 


Хье кардин начальникар 
Хье кІйлис бала хьуна 
Алчагьарис чаб дусттар 
Саса инсанар хьуна. 

ВУН ДУЬНЬЯ ГЬИНАНФ ЭГЬАН 


Вун дуьнья гьинанф эгьан, 
Алчагьари чир акьуф. 
Вун дуьнья гьинанф згьан, 
Дардари зи джан угуф. 


Зи ухьтан ширин ватан, 
Фидахіан каси хьуна. 
Зи гуджлу батіар ватан, 
Фидахіан чГирх[е хьуна. 


Вун дуьнья гьинанф эгьан, 
Лидахіан да вубур хьуф. 
Вун дуьнья гьинаф эгьан, 
Инсанарин джан угуф 


Хьуна кканде дуьньяди 
Иджи батіар Іадатар 
Час Горбача дуьньяди 
Агваракьуни Іаламат 


Вун дуьнья гьинанф эгьан, 
Іадатар вун чІир акьуф 
Вун дуьнья гьинанф эгьан, 
Касибарин джан угуф. 

ВУН ДУБНЬЯДИ АДАВАЙ 


Кина веси батіар руш, 
Джагвар джан ви ругарис 
Кееф иди вак зи муш, 
Агваси гьан уларис 


Вун дуьньяди адавай, 
Гьинас ирхеси улар 
Ккани руш захь хђадаваи, 
Гьинас упаси чІалар 


ФидахІан иджеф ичра, 
Дуьньяди бахтт хьундава 
ФидахІан батІарф ичра, 
Ми дуьнья вас индава 


Вун дуьньяди адавай, 
Пашман ягьар зи вея 
Фидахіан зун аруцай, 
Вун суманф джикіесттава 


Фидахіан зурба ичра, 
Иджевел вас хьундава 
Фидахіан мертти ичра, 
Юркі сакин ви хьундава 


Вун дуьньяди адавай, 
Уларилас нигьвар вея 
Ми дуьньяди вун дагвай, 
Бахсуз суман зун ал 

ЭмкІерикес вун агвай, 
Ппара пашман зун вея. 
Дуьньяди вун адавай, 
Ягьар исар зи вея. 


ДУЬНЬЯ УЧ СА ШЕИЂ ДАВА 


Фес хьуфи гьан дуьньядил вун, 
Тукун Гумур ви гулуф. 

Ви дардари угуни зун, 

Шатти Гумур ви дахьуф. 


Фес хьуни гьан дуьньядил вун, 
Джигьил дамид пуч вун хьуф 
Ми ширин дуьнья фаттихьун, 


Мучіи ругарис ушуф. 


Бабан Тумур пуч хьунихин, 
Гьамишанди вун кІвалвей 
Ппара шатти чин удихин, 
Ви куьмекил рази вей 


Экуь рагьун вун нур суман, 
Час агуни дуьньяди 
Джегьлемдин азият суман 
Джан угуни дардари 

МИ ДУЬНЬЯ 


Фана хьуна дуьнья вея, 
Вун адавай зун Іашая. 
ЮркІуралас зи вей дардар, 
Ушунихин зкуь ягьар. 


ЮркІуралас зи весттава, 
Вун уларис агвасттава. 

Вун суман баб джикіесттава, 
Уларин негьв рукђасттава. 


Фи батіарду ми хьи сувар, 
Агьуларин хьи инсанар. 
Бабан чІалар гуласттава, 
Миштти усар ахьасттава. 


Баб ругари дутГурай вун 
Джайнати баб ахьурай вун. 
Тукарис вун лекар атай, 
Уларис вун зи агураи. 

ВАРИБУРИС БАГЂА У 


Кьулугьарин эхІаф з, 
ХГуринттарис душман 3. 
ЧІирхи велдин фурсар э, 
Амма учра алчагь 3. 


ХГурмат хьурай аради, 
Варибурис вун кканди. 
Вари хьин Гуси хьаси, 
Кум суман исар веси. 


Варибурис багьа 3, 
Зуна сатти етим 3. 
Ви акьулра ппара 3, 
Юхсузарис душман Э. 

МИ ДУЬНЬЯДИ ХБУНДАВАХИН 


Ми дуьньяди хьундавахин 
Ккани суман аруцас 
Ккани рушас хьундавахин 
Зас ширин чІалар упас. 


Ми дуьньяди хьундавахин, 
Бабас иджевел акьас. 
Захьас баб гулунихин, 
Учин зегьмет кьадрихьас. 


Ми дуьньяди хьундавахин 
ЮркІуран дардар хъакьас. 
Шатти Гумур хьундавахин 
Дадан юркі сакин акрас. 


Ми дуьньяди хьундавахин 
Гумур ччиччин шад акьас. 
Пашман ппара хьин хьасихин 
Баб гулуш дуьньядилас. 

СА ШЕИ ДАВА ТУМУР 


Заварилас луфар суман, 
Джигьил исар ушуна зи. 
Ппара чІалар упуначра, 
Юркі хияли аціуна зи. 


Ташас кканде уларис зи 
ЮркГурастти вун кканчира. 
Дуъньяди бахтт хьундава зи 
Эмкерикес вун агушра. 


АХИРИМЖИ ГАФАР 


Ппара, ппара андава 
Дуьньядис улар атас. 
Са вас дала ккандава 
Зи пашман улар ирхес. 


Вун бадала дуьньядил, 
Хљуна зун гулас ккейиф. 
Мукь вея ви заварил, 
ЛидахІан фурсар кееф. 

ВАСИЯТ 


Лазим дава зас чІалар, 
Дуьньядилас зун гулуш. 
Фиттис э гьан ли ЧТалар, 
Душман инсанди упуш. 
Зун андава дуьньяди. 


Затте дусттар адирай, 
Зун кканеттар дуьньяди. 
Ширин чалар упураи, 
Зун андава дуьньяди, 
ЧІалар рухітис унхьасе. 


Іашай к!ея зи кђари, 
Юркіурасте зун кканеф. 
ЯгІар хьуна вас кђари, 
Дуьньядилас зун гулуф, 
Ппара хьуна вун пашман. 


Зурба дадан куьн чТалар 
Гьамишанде кЇвал акье. 
Зун акьунае курар, 
Зурба суман куьн акье, 
Зун андаваш дуьньяди. 

ЗУН АНДАВАЙ ДУБНЬЯДИ 


Дуьньядилас зун хая, 
Вари атун дуьньяди. 
Зи ккани руш Іашая, 
Дад икіая никвари. 


Ме дуьньяди зун кІвалвей, 
Магіниди сес атГуна. 
КТина пуна юркі девей, 
Іашай захь руш гьузуна. 


Баб пашман зи дахьурай, 
Зун андавай дуьньяди. 
Дуьньядис улар атай, 

Зи баб а вун пашманди. 


Зун юркГурал андава, 

Са бабас э зун кканеф. 
Дусттарихь зун хђандава, 
Гьинас игьан зун хІаеф. 


Джагвар хьуна джигьил дад, 
Хулан шадвел гулуна. 
«Дахи кІйне зурба дад», - 
Дардар учис агуна. 


Фидахіан хьин упушра, 
Дуьнья са шей дава. 
Бабас ппара кканчира, 
Фира акьас вейдава. 

